BG
16.1.2023 г.
Официален вестник на Европейския съюз
C 15/25
Ответник по жалбата: Bundesamt für Fremdenwesen und Asyl (BFA)
Преюдициални въпроси 1) Следва ли съвкупността от мерки, налагани, подкрепяни или толерирани от субект, който фактически разполага с управленски правомощия в дадена държава, които мерки се състоят по-специално в обстоятелствата, че жени: — са лишени от възможността да заемат политически постове и да участват в процесите на вземане на политически решения, — нямат на разположение правни средства, чрез които да могат да получават защита срещу основано на пола насилие и срещу домашно насилие, — по принцип са изложени на риск от принудителни бракове и макар последните да са били забранени от субекта, разполагащ фактически с управленски правомощия, на жените не е предоставена ефективна защита срещу принудителни бракове и такива понякога се сключват дори при участието на лица, на които фактически са предоставени правомощия да упражняват държавна власт и са знаели, че бракът е принудителен, — не могат да упражняват трудова дейност или могат да упражняват така дейност в ограничена степен — предимно от дома си, — срещат затруднения при достъпа до здравни заведения, — са лишени, изцяло или в голяма степен, от достъп до образование (доколкото например момичетата имат право само на начално образование), — нямат право да пребивават или да се придвижат на обществени места, без да бъдат придружавани от мъж (който следва да е в определена родствена връзка с тях), като най-много им е разрешено да правят това само на определено разстояние от техния адрес по местоживеене, — трябва да покриват изцяло телата си на обществени места и да забулват лицата си, — не могат да спортуват, да се счита за достатъчно тежка по смисъла на член 9, параграф 1, буква б) от Директива 2011/95/ЕС (1) на Европейския парламент и на Съвета от 13 декември 2011 година относно стандарти за определянето на граждани на трети държави или лица без гражданство като лица, на които е предоставена международна закрила, за единния статут на бежанците или на лицата, които отговарят на условията за субсидиарна закрила, както и за съдържанието на предоставената закрила (преработен текст), за да се приеме, че дадена жена е засегната от тази съвкупност от мерки по сходен начин с описания в член 9, параграф 1, буква а) от тази директива?
2) Достатъчно ли е, за да ѝ се признае статут на лице с право на убежище, жената да е засегната от тези мерки в държавата на произход само на основание на нейния пол, или с оглед на преценката дали жената е засегната от тези мерки по смисъла на член 9, параграф 1, буква б) от Директива 2011/95/ЕС, разглеждани в тяхната съвкупност, е необходимо да се провери нейното индивидуално положение?
(1)
ОВ L 337, 2011 г., стр. 9.
Преюдициално запитване от Conseil d'État (Франция), постъпило на 30 септември 2022 г. — Société BP France/Ministre de l’Économie, des Finances et de la Souveraineté industrielle et numérique (Дело C-624/22) (2023/C 15/27) Език на производството: френски Запитваща юрисдикция Conseil d’État